2015. gada 2. jūnijā Noteikumi Nr. 268

Rīgā (prot. Nr. 27  2. §)

**Grozījums Ministru kabineta 2014. gada 26. augusta noteikumos Nr. 509 "Noteikumi par karavīra mēnešalgas un speciālo piemaksu noteikšanas kārtību un to apmēru"**

Izdoti saskaņā ar

Valsts un pašvaldību institūciju

amatpersonu un darbinieku atlīdzības likuma

9. panta pirmo daļu un 15. panta pirmo daļu un

likuma "Latvijas Nacionālo bruņoto spēku

piedalīšanās starptautiskajās operācijās"

6. pantu

Izdarīt Ministru kabineta 2014. gada 26. augusta noteikumos Nr. 509 "Noteikumi par karavīra mēnešalgas un speciālo piemaksu noteikšanas kārtību un to apmēru" (Latvijas Vēstnesis, 2014, 169., 255. nr.; 2015, 93. nr.) grozījumu un izteikt 2. pielikuma 2. un 3. punktu šādā redakcijā:

"2. Atkarībā no starptautiskās operācijas rakstura un drošības apstākļiem tās norises reģionā šā pielikuma 1. punktā minēto piemaksu reizina ar šādu koeficientu:

|  |  |  |
| --- | --- | --- |
| Nr. p. k. | Operācijas veids | Koeficients |
| 2.1. | starptautiskās glābšanas operācijas un starptautiskās humānās operācijas | 1,0–1,5 |
| 2.2. | starptautiskās miera uzturēšanas operācijas | 1,3–1,8 |
| 2.3. | starptautiskās miera nodrošināšanas operācijas | 1,6–1,9 |
| 2.4. | starptautiskās militārās operācijas, kuru mērķis ir īstenot Apvienoto Nāciju Organizācijas Statūtu 51. pantā noteiktās neatņemamās Apvienoto Nāciju Organizācijas dalībvalstu tiesības uz kolektīvo pašaizsardzību | 2,0 |

3. Aizsardzības ministrs noteiktā diapazona ietvaros katrā konkrētā gadījumā apstiprina koeficientu piemaksas aprēķināšanai par dalību šā pielikuma 2.1., 2.2. un 2.3. apakšpunktā minētajās starptautiskajās operācijās, pamatojoties uz Nacionālo bruņoto spēku komandiera ieteikumu un militāro izvērtējumu par attiecīgās starptautiskās operācijas bīstamību un apdraudējuma raksturu."

Ministru prezidente Laimdota Straujuma

Aizsardzības ministra vietā –

zemkopības ministrs Jānis Dūklavs